Afternoon Call Action Notes – บล.โกลเบล็ก
ดัชนี SET ปิดภาคเช้า Close          1,583.74          V …
26 ก.ค. 2560

ดัชนี SET ปิดภาคเช้า
Close          1,583.74          Volume          ฿20,229 M
Change            +2.32          %Change            +0.15%
สรุปภาวะตลาดภาคเช้า
ภาวะตลาดหุ้นไทยช่วงเช้าปรับตัวขึ้นนำโดยกลุ่มพลังงานตามทิศทางราคาน้ำมันที่ปรับตัวขึ้นตอบรับกลุ่มโอเปกที่มีแนวโน้มจะปรับลดกำลังการผลิตลง  อย่างไรก็ตามมีแรงขายกลุ่ม FIN หลังธปท.ปรับเกณฑ์สินเชื่อบัตรเครดิต-สินเชื่อส่วนบุคคล กับลูกหนี้รายใหม่ รวมถึงปรับลดเพดานอัตราดอกเบี้ยบัตรเครดิตลงเหลือ 18% จาก 20% ทั้งรายเก่า-รายใหม่ มีผลบังคับ 1 ก.ย. ส่งผลให้ SET ปิดบวกเล็กน้อย ด้วย  Volume ซื้อขาย 2 หมื่นลบ.
แนวโน้มภาคบ่ายตามค่าสัญญาณทางเทคนิค 
การยืนบน gap ที่เปิดขึ้นเช้านี้แสดงว่าการเคลื่อนตัวขึ้นต่อของดัชนี SET มีความแข็งแกร่งหลังจาก breakout และพักฐานสั้น ๆ บนกรอบรูปสามเหลี่ยม การอ่อนลงพักตัวด้วย volume ลดต่ำของ stochastic ในกราฟ 30 นาที ยังอยู่ใต้ระดับ overbought เล็กน้อย จึงพร้อมเป็นแรงหนุนให้ดัชนีดีดขึ้นอีกครั้ง จึงคงคำแนะนำให้ทยอยขายเมื่อราคาปรับขึ้น แล้วปรับพอร์ตเข้าถือหุ้นที่มีปันผลระหว่างกาล ส่วนพอร์ตเก็งกำไรสามารถเล่นสั้นเป็นรายตัว
แนวรับ  1,580 จุด  /  แนวต้าน  1,591 จุด
TOP  ซื้อเก็งกำไร
ราคาปิด  85.25 บาท
แนวรับ 85 บาท / แนวต้าน 87  บาท / Cut loss  84 บาท
กราฟเป็นทิศทางขาขึ้นและราคาไต่ระดับขึ้นเหนือเส้น EMA 10 วันได้ต่อเนื่อง พร้อมทั้งเครื่องมือ RSI + MACD ชี้ขึ้นสนับสนุนแนวโน้มเชิงบวกทั้งคู่ทำให้มีโอกาสปรับตัวขึ้นได้
SGP  ซื้อเก็งกำไร
ราคาปิด  15.00  บาท
แนวรับ  14.90 บาท / แนวต้าน 15.50  บาท / Cut loss  14.60  บาท
กราฟอยู่ในช่วงกลับตัว V shape และราคาดีดตัวตัดเส้น  EMA 10 วันเกิดเป็นสัญญาณซื้อได้สำเร็จ สอดคล้องกับเครื่องมือ RSI+MACD ชี้ขึ้นสนับสนุนทิศทางเชิงบวกจึงมีโอกาสปรับตัวขึ้นได้
ข่าวสำคัญช่วงเช้า
วุฒิสภาสหรัฐโหวตคัดค้านแผน “ยกเลิกและแทนที่” โอบามาแคร์ด้วยกม.ประกันสุขภาพฉบับใหม่แล้ว
รฟท. คาดเซ็นสัญญาโครงการรถไฟทางคู่ครบ 5 เส้นทางภายใน ก.ย.นี้เร่งเบิกจ่ายงบปี 60 และพร้อมคาะราคารถไฟทางคู่หัวหิน-ประจวบฯ 7.3 พันลบ. พรุ่งนี (ITD-CK-STEC-UNIQ-PLE-TRC)
ธปท. ปรับเกณฑ์สมัครสินเชื่อบัตรเครดิต – ส่วนบุคคล พร้อมสั่งลดเพดานดอกเบี้ยบัตรเครดิตจาก 20% เหลือ 18% มีผล 1 ก.ย. คาดกระทบกำไร BANK ทั้งระบบหายราย 4 พันลบ.
TVD ดัน “ลาสไมล์ ไดเร็ค” ชิง Top 10 ธุรกิจบริหารคลัง – จัดส่งสินค้าแบบครบวงจร
DELTA ยอมรับกำไรปี 60 พลาดเป้าที่วางไว้โต 12 -13% แต่คาดครึ่งหลังดีกว่าครึ่งแรกตามการเติบโตชิ้นส่วนรถยนต์ไฟฟ้า พร้อมศึกษาผลิตแขนกลใช้ในโรงงานอุตสาหกรรมคาดชัดเจนปี 61
SMART จ่ายเงิน 21 ลบ.คืนให้อดีต ผถห.ตามคำสั่งศาลฎีกา จากกรณีข้อพิพาทระหว่างกัน
QTC-LOXLEY ลงนามในสัญญาซื้อขายหุ้น”แอล โซลาร์ 1″ ผู้ผลิตไฟฟ้าพลังงานแสงอาทิตย์ 8 MW แล้ว
“อิงเกรส อินดัสเตรียล” (INGRS) เคาะราคาขายหุ้น IPO ที่ 1.33 บาท/หุ้น เปิดจอง 31 ก.ค.-2 ส.ค.เข้าเทรด 9 ส.ค.